
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady, ktorým sa mení nariadenie (EÚ) 2019/816, ktorým sa zriaďuje centralizovaný systém na identifikáciu členských štátov, ktoré majú informácie o odsúdeniach štátnych príslušníkov tretích krajín a osôb bez štátnej príslušnosti (ECRIS-TCN), s cieľom doplniť Európsky informačný systém registrov trestov, a nariadenie (EÚ) 2019/818 o stanovení rámca pre interoperabilitu medzi informačnými systémami EÚ v oblasti policajnej a justičnej spolupráce, azylu a migrácie a o zmene nariadení (EÚ) 2018/1726, (EÚ) 2018/1862 a (EÚ) 2019/816 na účely zavedenia preverovania štátnych príslušníkov tretích krajín na vonkajších hraniciach
(COM(2021)0096 – C9‑0088/2021 – 2021/0046(COD))
(Riadny legislatívny postup: prvé čítanie)
Európsky parlament,
–	so zreteľom na návrh Komisie pre Európsky parlament a Radu (COM(2021)0096),
–	so zreteľom na článok 294 ods. 2 a článok 16 ods. 2, článok 74, článok 78 ods. 2 písm. e), článok 79 ods. 2 písm. c), článok 82 ods. 1 druhý pododsek písm. d), článok 85 ods. 1, článok 87 ods. 2 písm. a) a článok 88 ods. 2 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C9‑0088/2021),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na článok 59 rokovacieho poriadku,
–	so zreteľom na správu Výboru pre občianske slobody, spravodlivosť a vnútorné veci (A9‑0000/2021),
1.	prijíma nasledujúcu pozíciu v prvom čítaní;
2.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
3.	poveruje svojho predsedu, aby postúpil túto pozíciu Rade, Komisii a národným parlamentom.

<RepeatBlock-Amend><Amend>Pozmeňujúci návrh		<NumAm>1</NumAm>
<DocAmend>Návrh nariadenia</DocAmend>
<Article>Názov</Article>
	

	Text predložený Komisiou
	Pozmeňujúci návrh

	Návrh
	Návrh

	NARIADENIE EURÓPSKEHO PARLAMENTU A RADY,
	NARIADENIE EURÓPSKEHO PARLAMENTU A RADY,

	ktorým sa mení nariadenie (EÚ) 2019/816, ktorým sa zriaďuje centralizovaný systém na identifikáciu členských štátov, ktoré majú informácie o odsúdeniach štátnych príslušníkov tretích krajín a osôb bez štátnej príslušnosti (ECRIS-TCN), s cieľom doplniť Európsky informačný systém registrov trestov, a nariadenie (EÚ) 2019/818 o stanovení rámca pre interoperabilitu medzi informačnými systémami EÚ v oblasti policajnej a justičnej spolupráce, azylu a migrácie a o zmene nariadení (EÚ) 2018/1726, (EÚ) 2018/1862 a (EÚ) 2019/816 na účely zavedenia preverovania štátnych príslušníkov tretích krajín na vonkajších hraniciach
	ktorým sa mení nariadenie (EÚ) 2019/818 o stanovení rámca pre interoperabilitu medzi informačnými systémami EÚ v oblasti policajnej a justičnej spolupráce, azylu a migrácie a o zmene nariadení (EÚ) 2018/1726, (EÚ) 2018/1862 a (EÚ) 2019/816 na účely zavedenia preverovania štátnych príslušníkov tretích krajín na vonkajších hraniciach


Or. <Original>{EN}en</Original>
</Amend>
<Amend>Pozmeňujúci návrh		<NumAm>2</NumAm>
<DocAmend>Návrh nariadenia</DocAmend>
<Article>Odôvodnenie 2</Article>
	

	Text predložený Komisiou
	Pozmeňujúci návrh

	(2)	V nariadení (EÚ).../... [nariadenie o preverovaní]17 sa uvádza, že overovanie na bezpečnostné účely v rámci preverovania by sa malo vykonávať nahliadnutím do rovnakých systémov ako v prípade žiadateľov o vízum alebo cestovné povolenie v rámci Európskeho systému pre cestovné informácie a povolenia. Konkrétne sa v nariadení (EÚ) .../... [nariadenie o preverovaní]18 uvádza, že osobné údaje osôb, ktoré sa podrobujú preverovaniu, by sa mali kontrolovať nahliadnutím do údajov Europolu, do databáz Interpolu, konkrétne databázy odcudzených a stratených cestovných dokladov (SLTD) a databázy cestovných dokladov súvisiacich s obežníkmi (TDAWN), ako aj do Európskeho informačného systému registrov trestov pre štátnych príslušníkov tretích krajín (ECRIS-TCN), pokiaľ ide o osoby odsúdené za trestné činy terorizmu a iné formy závažných trestných činov.
	vypúšťa sa

	__________________
	

	17 Pozri poznámku pod čiarou č. 15.
	

	18 Pozri poznámku pod čiarou č. 15.
	


Or. <Original>{EN}en</Original>
</Amend>
<Amend>Pozmeňujúci návrh		<NumAm>3</NumAm>
<DocAmend>Návrh nariadenia</DocAmend>
<Article>Odôvodnenie 3</Article>
	

	Text predložený Komisiou
	Pozmeňujúci návrh

	(3)	Orgány určené na vykonávanie preverovania stanoveného v nariadení (EÚ).../... [nariadenie o preverovaní]19 potrebujú prístup do systému ECRIS-TCN, aby mohli zistiť, či by určitá osoba mohla predstavovať ohrozenie vnútornej bezpečnosti alebo verejného poriadku.
	vypúšťa sa

	__________________
	

	19 Pozri poznámku pod čiarou č. 15.
	


Or. <Original>{EN}en</Original>
</Amend>
<Amend>Pozmeňujúci návrh		<NumAm>4</NumAm>
<DocAmend>Návrh nariadenia</DocAmend>
<Article>Odôvodnenie 4</Article>
	

	Text predložený Komisiou
	Pozmeňujúci návrh

	(4)	Nariadením (EÚ) …/… [nariadenie o preverovaní]20, ktoré predstavuje vývoj schengenského acquis v oblasti hraníc, sa menia nariadenia (ES) č. 767/200821, (EÚ) 2017/222622, (EÚ) 2018/124023 a (EÚ) 2019/81724, ktoré takisto predstavujú vývoj schengenského acquis v oblasti hraníc, s cieľom poskytnúť prístupové práva na účely preverovania k údajom zaznamenaným vo Vízovom informačnom systéme (VIS), do systému vstup/výstup (EES) a do Európskeho systému pre cestovné informácie a povolenia (ETIAS). Súbežná zmena nariadenia (EÚ) 2019/816, ktorej cieľom je poskytnúť prístupové práva na účely preverovania do systému ECRIS-TCN, však nemohla byť kvôli variabilnej geometrii súčasťou toho istého nariadenia, pretože nariadenie, ktorým sa zriaďuje ECRIS-TCN, nepredstavuje vývoj schengenského acquis. Nariadenie 2019/816 by sa preto malo zmeniť samostatným právnym nástrojom.
	vypúšťa sa

	__________________
	

	20 Pozri poznámku pod čiarou č. 15.
	

	21 Nariadenie Európskeho parlamentu a Rady (ES) č. 767/2008 z 9. júla 2008 o vízovom informačnom systéme (VIS) a výmene údajov o krátkodobých vízach medzi členskými štátmi (nariadenie o VIS) (Ú. v. EÚ L 218, 13.8.2008, s. 60 – 81).
	

	22 Nariadenie Európskeho parlamentu a Rady (EÚ) 2017/2226 z 30. novembra 2017, ktorým sa zriaďuje systém vstup/výstup na zaznamenávanie údajov o vstupe a výstupe štátnych príslušníkov tretích krajín prekračujúcich vonkajšie hranice členských štátov a o odopretí ich vstupu a stanovujú podmienky prístupu do systému vstup/výstup na účely presadzovania práva (Ú. v. EÚ L 327, 9.12.2017, s. 20).
	

	23 Nariadenie Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS) a ktorým sa menia nariadenia (EÚ) č. 1077/2011, (EÚ) č. 515/2014, (EÚ) 2016/399, (EÚ) 2016/1624 a (EÚ) 2017/2226 (Ú. v. EÚ L 236, 19.9.2018, s. 1).
	

	24 Nariadenie Európskeho parlamentu a Rady (EÚ) 2019/817 z 20. mája 2019 o stanovení rámca pre interoperabilitu medzi informačnými systémami EÚ v oblasti hraníc a víz a o zmene nariadení Európskeho parlamentu a Rady (ES) č. 767/2008, (EÚ) 2016/399, (EÚ) 2017/2226, (EÚ) 2018/1240, (EÚ) 2018/1726 a (EÚ) 2018/1861 a rozhodnutí Rady 2004/512/ES a 2008/633/SVV (Ú. v. EÚ L 135, 22.5.2019, s. 27).
	


Or. <Original>{EN}en</Original>
</Amend>
<Amend>Pozmeňujúci návrh		<NumAm>5</NumAm>
<DocAmend>Návrh nariadenia</DocAmend>
<Article>Odôvodnenie 5</Article>
	

	Text predložený Komisiou
	Pozmeňujúci návrh

	(5)	Keďže cieľ tohto nariadenia, a to umožniť prístup do systému ECRIS-TCN na účely bezpečnostných kontrol stanovených v nariadení (EÚ) .../... [nariadenie o preverovaní]25, ktorého cieľom je zase posilnenie kontroly osôb, ktoré sa chystajú vstúpiť do schengenského priestoru, a ich postúpenie do príslušných konaní, nie je možné uspokojivo dosiahnuť na úrovni členských štátov, ale možno ho dosiahnuť len na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie tohto cieľa.
	vypúšťa sa

	__________________
	

	25 Pozri poznámku pod čiarou č. 15.
	


Or. <Original>{EN}en</Original>
</Amend>
<Amend>Pozmeňujúci návrh		<NumAm>6</NumAm>
<DocAmend>Návrh nariadenia</DocAmend>
<Article>Článok 1</Article>
<DocAmend2>Nariadenie (EÚ) 2019/816</DocAmend2>
<Article2>Článok 1 písm. e – Článok 2 – Článok 3 ods. 6 – Článok 5 – Článok 7 – Článok 7a (nový) – Článok 24 ods. 1</Article2>
	

	Text predložený Komisiou
	Pozmeňujúci návrh

	Článok 1
	vypúšťa sa

	Zmeny nariadenia (EÚ) 2019/816
	

	Nariadenie (EÚ) 2019/816 sa mení takto:
	

	1.	V článku 1 sa dopĺňa toto písmeno e):
	

	„e) 	stanovujú podmienky, za ktorých príslušné orgány používajú systém ECRIS-TCN na vykonanie bezpečnostnej kontroly v súlade s nariadením (EÚ) .../...28 [nariadenie o preverovaní]*.“
	

	_________
	

	*	Nariadenie (EÚ) .../... [nariadenie, ktorým sa zavádza preverovanie štátnych príslušníkov tretích krajín na vonkajších hraniciach a ktorým sa menia nariadenia (ES) č. 767/2008, (EÚ) 2017/2226, (EÚ) 2018/1240 a (EÚ) 2019/817] (Ú. v. EÚ ...).
	

	2.	Článok 2 sa nahrádza takto:
	

	„Článok 2
	

	Rozsah pôsobnosti
	

	Toto nariadenie sa uplatňuje na spracúvanie informácií o totožnosti štátnych príslušníkov tretích krajín, ktorí boli odsúdení v členských štátoch, s cieľom identifikovať členské štáty, v ktorých boli tieto odsudzujúce rozsudky vynesené [a uľahčenia a podpory správnej identifikácie osôb]29. S výnimkou článku 5 ods. 1 písm. b) bodu ii) sa ustanovenia tohto nariadenia, ktoré sa uplatňujú na štátnych príslušníkov tretích krajín, uplatňujú aj na občanov Únie, ktorí sú zároveň štátnymi príslušníkmi tretej krajiny a boli odsúdení v členských štátoch.
	

	Toto nariadenie takisto:
	

	a)	uľahčuje správnu identifikáciu osôb v súlade s týmto nariadením a s nariadením (EÚ) 2019/818 a pomáha pri nej;
	

	b)	podporuje ciele nariadenia (EÚ).../... [nariadenie o preverovaní], pokiaľ ide o vykonávanie bezpečnostných kontrol.
	

	3.	V článku 3 sa bod 6 nahrádza takto:
	

	(6) „príslušné orgány“ sú ústredné orgány a Eurojust, Europol, Európska prokuratúra [, centrálna jednotka ETIAS zriadená v rámci Európskej agentúry pre pohraničnú a pobrežnú stráž]30 a orgány uvedené v článku 6 ods. 7 pododseku 1 nariadenia (EÚ).../... [nariadenie o preverovaní], ktoré majú právo na prístup do systému ECRIS-TCN alebo zadávanie dopytov v ňom v súlade s týmto nariadením;
	

	4.	Článok 5 sa mení takto:
	

	a)	V odseku 1 sa dopĺňa toto písmeno:
	

	„c)	označenie, ktorým sa na účely [nariadenia (EÚ) 2018/1240 a článkov 11 a 12 nariadenia (EÚ).../... [nariadenie o preverovaní] označuje, že dotknutý štátny príslušník tretej krajiny bol odsúdený za trestný čin terorizmu alebo iný trestný čin uvedený v prílohe k nariadeniu (EÚ) 2018/1240, ak za ne možno podľa vnútroštátneho práva uložiť trest odňatia slobody alebo ochranné opatrenie spojené s obmedzením osobnej slobody s hornou hranicou trestnej sadzby najmenej tri roky, a v týchto prípadoch kód odsudzujúceho členského štátu (členských štátov).“;
	

	b)	Za odsek 6 sa dopĺňa tento odsek 7:
	

	‘7.	Ak sa pri bezpečnostných kontrolách uvedených v článkoch 11 a 12 nariadenia (EÚ) …/… [nariadenie o preverovaní] zaznamenajú pozitívne lustrácie, k označeniam a kódu (kódom) odsudzujúceho členského štátu (odsudzujúcich členských štátov) uvedeným v odseku 1 písm. c) tohto článku majú prístup a môžu v nich vyhľadávať len príslušné orgány uvedené v článku 6 ods. 7 nariadenia (EÚ) .../... [nariadenie o preverovaní], a to na účely uvedeného nariadenia.“
	

	5.	V článku 7 sa odsek 7 nahrádza takto:
	

	‘7.   V prípade pozitívnej lustrácie centrálny systém automaticky poskytne príslušnému orgánu informácie o členských štátoch, ktoré majú informácie z registra trestov o štátnom príslušníkovi tretej krajiny, spolu so súvisiacimi referenčnými číslami uvedenými v článku 5 ods. 1 a všetkými zodpovedajúcimi informáciami o totožnosti. Tieto informácie o totožnosti sa využijú iba na účely overenia totožnosti dotknutého štátneho príslušníka tretej krajiny. Výsledok vyhľadávania v centrálnom systéme sa môže použiť len na účely:
	

	a)	podania žiadosti podľa článku 6 rámcového rozhodnutia 2009/315/SVV;
	

	b)	podania žiadosti uvedenej v článku 17 ods. 3 tohto nariadenia;
	

	c)	[riadenia hraníc]31;
	

	d)	posúdenia toho, či by štátny príslušník tretej krajiny, ktorý je predmetom kontrol v rámci preverovania, mohol predstavovať ohrozenie vnútornej bezpečnosti alebo verejného poriadku v súlade s nariadením (EÚ) .../... [nariadenie o preverovaní].
	

	6.	Za článok 7 sa vkladá tento článok 7a:
	

	„Článok 7a
	

	Využívanie systému ECRIS-TCN na účely preverovania
	

	Príslušné orgány uvedené v článku 6 ods. 7 nariadenia (EÚ) .../... [nariadenie o preverovaní] majú právo na prístup do databázy európskeho informačného systému registrov trestov pre štátnych príslušníkov tretích krajín (ECRIS-TCN) a na vyhľadávanie v nej prostredníctvom európskeho vyhľadávacieho portálu stanoveného v článku 6 nariadenia (EÚ) 2019/818 na účely plnenia úloh, ktorými boli poverené na základe článku 11 nariadenia (EÚ) .../... [nariadenie o preverovaní].
	

	Na účely bezpečnostnej kontroly uvedenej v článku 11 nariadenia (EÚ) .../... [nariadenie o preverovaní] majú príslušné orgány uvedené v prvom pododseku prístup len k tým záznamom v CIR, ku ktorým bolo bol v súlade s článkom 5 ods. 1 písm. c) tohto nariadenia pridané označenie.
	

	Nahliadnutie do vnútroštátnych registrov trestov na základe označených údajov ECRIS-TCN sa uskutočňuje v súlade s vnútroštátnym právom a s použitím vnútroštátnych kanálov. Príslušné vnútroštátne orgány poskytnú stanovisko príslušným orgánom uvedeným v článku 6 ods. 7 nariadenia (EÚ) .../... [nariadenie o preverovaní] do dvoch dní, ak sa preverovanie vykonáva na území členských štátov, alebo do štyroch dní, ak sa preverovanie vykonáva na vonkajších hraniciach. Neposkytnutie stanoviska v rámci týchto lehôt znamená, že neexistujú žiadne bezpečnostné dôvody, ktoré by sa mali zohľadniť.“
	

	7.	V článku 24 sa odsek 1 nahrádza takto:
	

	‘1.   Údaje vložené do centrálneho systému a CIR sa spracúvajú len na účely:
	

	a)	identifikácie členských štátov, ktoré majú informácie z registra trestov o štátnych príslušníkoch tretích krajín;
	

	b)	[riadenia hraníc]32; alebo
	

	c)	preverovania podľa článku 11 nariadenia (EÚ) .../... [nariadenie o preverovaní].“
	

	___________
	

	28 Ú. v…
	

	29 COM(2019)3 final.
	

	30 Pozri poznámku pod čiarou č. 29.
	

	31 Pozri poznámku pod čiarou č. 29.
	

	32 Pozri poznámku pod čiarou č. 29.
	


Or. <Original>{EN}en</Original>
<TitreJust>Odôvodnenie</TitreJust>
Spravodajkyňa nie je presvedčená o tom, že ustanovenia, ktorými sa príslušným orgánom udeľujú všeobecné prístupové práva, sú potrebné na účinné vykonávanie preverovania.
</Amend>
 </RepeatBlock-Amend>

[bookmark: _Toc89091656]DÔVODOVÁ SPRÁVA
Spravodajkyňa ďalej uvedie hlavné dôvody zmien uvedených v návrhu správy k návrhu nariadenia Európskeho parlamentu a Rady, ktorým sa mení nariadenie (EÚ) 2019/816 (ECRIS-TCN) a nariadenie (EÚ) 2019/818 o interoperabilite medzi informačnými systémami EÚ v oblasti policajnej a justičnej spolupráce, azylu a migrácie a ktorým sa menia nariadenia (EÚ) 2018/1726, (EÚ) 2018/1862 a (EÚ) 2019/816 na účely zavedenia preverovania štátnych príslušníkov tretích krajín na vonkajších hraniciach 2021/0046 (COD), ktoré Komisia prijala v marci 2021.
Komisia sa týmto nariadením snažila zaviesť samostatnú zmenu nariadenia 2019/816 s cieľom stanoviť prístupové práva vzhľadom na navrhované nariadenie o preverovaní a zmeniť nariadenie (EÚ) 2019/818 z dôvodu odlišného právneho základu a variabilnej geometrie.
Od vymenovania spravodajkyne 22. marca 2021 sa uskutočnilo niekoľko výmen názorov vrátane stretnutí s tieňovými spravodajcami, ako aj stretnutí s externými zainteresovanými stranami.
Spravodajkyňa súhlasí s celkovým cieľom Komisie umožniť počas preverovania používanie spoločnej databázy údajov o totožnosti (CIR) a európskeho informačného systému registrov trestov pre štátnych príslušníkov tretích krajín (ďalej len „ECRIS-TCN“). Spravodajkyňa však nie je presvedčená o tom, že ustanovenia, ktorými sa príslušným orgánom udeľujú všeobecné prístupové práva, sú potrebné na účinné vykonávanie preverovania.
Spravodajkyňa vyjadruje poľutovanie nad tým, že Komisia nevypracovala posúdenie vplyvu návrhu na preverenie a tohto následného návrhu. Spravodajkyňa by chcela vyjadriť vďaku oddeleniu posudzovania vplyvu ex ante výskumnej služby Európskeho parlamentu a príslušným dodávateľom za prácu na horizontálnom náhradnom posúdení vplyvu Nového paktu o migrácii a azyle. Spravodajkyňa by tiež chcela vyjadriť vďaku autorom štúdie tematickej sekcie Európskeho parlamentu pre práva občanov a ústavné otázky.

